APROBACIÓN DEFINITIVA DA ORDENANZA REGULADORA DE ACTOS OU CERIMONIAS DE BENVIDA SOCIAL E DEMOCRÁTICA
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 25/11/2020)

Aprobación definitiva da Ordenanza reguladora de actos ou cerimonias de benvida social e democrática. Finalizado o periodo de exposición ó público do acordo inicial adoptado polo Excmo. Con-cello Pleno con data 24 de setembro de 2020, polo que se aprobaba a “Ordenanza regu-ladora de actos ou cerimonias de benvida social e democrática”, resultando que dentro do mesmo non se presentaron reclamacións, dito acordo enténdese definitivamente adoptado, polo que dando cumplimento ó disposto no artigo 70.2 da Lei 7/1985, de 2 de abril, Regu-ladora das Bases do Réxime Local, faise público o texto íntegro da Ordenanza, que literal-mente di: En España, o artigo 39 da Constitución Española recolle o dereito dos menores a gozar da protección prevista nos acordos internacionais que velan polos seus dereitos, recollidos estes na Convención sobre os Dereitos do Neno da Resolución 44/25, de 20 de novembro de 1989 de Nacións Unidas e na Declaración universal dos dereitos do Neno de 1959. Polo que este Concello, con fundamento nos artigos 10, 14 e 16 da Constitución Española considera que unha das vías adecuadas para a formación da cidadanía activa é facilitar e potenciar a conciencia de pertenza ao seu Municipio e á súa cidadanía, e o nacemento é a chegada e incorporación á comunidade dun novo membro cun conxunto de dereitos e obrigacións que como cidadán correspóndenlle. Do mesmo xeito os artigos 15 e 18 da Lei 7/1985, de 2 de abril, Reguladora das Bases de Réxime Local recollen as condicións precisas así como os dereitos e deberes da veciñanza. Por tanto, atendendo ao principio de autonomía local e as competencias que lle corresponden conforme ao artigo 25 da Lei 7/1985, de 2 de abril, reguladora das bases de réxime local, considera necesaria esta ordenanza reguladora de cerimonias de benvida social e democrática. Todo iso vén xustificar a adecuación da norma aos principios de boa regulación previstos no artigo 129.1 da Lei 39/2015, de 1 de outubro, do Procedemento Administrativo Común das Administracións Públicas, cumprindo con iso a obrigación das Administracións Públicas de actuar de acordo cos principios de necesidade, eficacia, proporcionalidade, seguridade xurídica, transparencia, e eficiencia. A posibilidade de realizar estes actos de carácter formal e protocolario, carentes de efectos civís, por parte dos Concellos, tería o seu fundamento na promoción de actividades culturais, o desenvolvemento da participación cidadá, e o desenvolvemento de valores cívicos no ámbito da comunidade veciñal. En calquera caso, o establecemento e ordenación mínima destes actos entendemos que require a aprobación dunha Ordenanza municipal que regule os seus destinatarios, tramitación administrativa e condicións de celebración da cerimonia de benvida en cuestión. Se non se dispón de Ordenanza municipal reguladora, a prestación deste servizo á cidadanía non conta con regulación algunha que recoñeza sequera a súa posibilidade e condicións de acceso por parte dos veciños. O art.18.1. c) LRBRL recoñece como dereito dos veciños o utilizar, de acordo coa súa natureza, os servizos públicos municipais, e iso “conforme ás normas aplicables”. Por iso, debe regularse por Ordenanza municipal o seu establecemento e condicións de acceso e prestación. O obxecto desta Ordenanza é a regulación de celebración en locais municipais do Concello de actos ou cerimonias de benvida social e democrática dun neno/a, entendido como cerimonia de benvida ou acollemento social á comunidade veciñal que constitúe este Municipio e que consistirá, esencialmente, nun acto solemne mediante o cal os pais, nais ou titores que o soliciten poidan presentar á citada comunidade veciñal ao seu fillo/a menor de idade e facer público o seu compromiso de educarlle nos valores cívicos da dignidade das persoas. No devandito acto daráselle a benvida como membro activo da mesma. Os actos de benvida social e democrática, non terán valor civil ou administrativo, sendo simplemente unha convención social de afirmación de valores e compromisos de igualdade e liberdade. O Concello destinará un lugar adecuado e digno para a celebración do acto, preferentemente o Salón de Plenos. O Alcalde ou Concelleiro en quen delegue, poderán autorizar o uso de calquera dos espazos de titularidade municipal que reúnan as características axeitadas para a realización das cerimonias de benvida social e democrática, previa recepción da documentación que debe remitir a persoa ou familiar do neno/a que vaia a ser obxecto da cerimonia. A cerimonia realizarase previa solicitude escrita dos pais, nais ou titores formulada cunha antelación mínima de 15 días, sendo requisito que quen vaia a recibir o acto de benvida sexan menores de 1 ano. As solicitudes deberán conter: A data e hora da celebración do acto civil será fixado polo Alcalde ou Concelleiro en quen delegue, atendendo na medida do posible os desexos dos solicitantes. Para atender as peticións, terase en conta orde de presentación das solicitudes e terase en conta, así mesmo, na medida do posible, á orde de preferencias de días e horas indicadas por cada solicitante. Poderá non atenderse a esta orde cando se dean circunstancias obxectivas de extraordinaria e urxente necesidade ou de colisión con peticións anteriores. En todo caso, a extraordinaria e urxente necesidade, discrecionalmente apreciada pola Alcaldía ou Concelleiro/a Delegado deberá estar motivada e deberá oírse a quen viu alterado o seu dereito. Á vista da solicitude, o Alcalde ou Concelleiro/a en quen delegue, determinará o local do Concello no que se vaia a realizar cerimonias de benvida social e democrática. O contido formal da cerimonia poderá ser convido previamente cos solicitantes e versará sobre criterios de respecto aos valores sociais e a dignidade do neno/a, pais ou titores e asistentes, aínda que será potestade da Alcaldía decidir sobre o mesmo. A cerimonia será dirixida polo Alcalde ou Concelleiro/a no que delegase, tendo en todo caso a facultade de dirección do acto que, orientativamente, desenvolverase mediante as palabras de benvida que devandito Alcalde ou Concelleiro delegado dirixa ao neno/a, pais/titores e asistentes nos que se poidan resaltar os valores de igualdade, solidariedade, tolerancia e demais valores democráticos, podéndose darse lectura aos aspectos que se poidan considerar da Declaración universal dos dereitos do Neno de 1959 ou da Convención sobre os dereitos do Neno de 1989, ou ben acerca de similares aspectos e valores que desexen resaltar. A continuación poderase dar a palabra aos pais/titores e familia e asistentes no seu caso, declarando concluída a cerimonia por quen a dirixa. Quen dirixa a cerimonia, co obxecto de preservar a dignidade do acto e co obxecto de que se desenvolva con normalidade, poderá chamar á orde aos asistentes e adoptar as medidas que estime oportunas, incuso a expulsión do Salón de quen non garden un comportamento respectuoso cos demais. Por parte do Concello confeccionarase unha carta de benvida sen ningún valor de tipo administrativo, civil ou procesual, na que constarán a data e a hora, a mención do Alcalde ou Concelleiro que leve a cabo a mesma, os datos persoais de quen o solicitase e do menor. A carta así estendida será asinada por quen a dirixira, polos pais/titores e por polo menos dúas testemuñas. Deberanse cumprir as seguintes condicións: A presente Ordenanza entrará en vigor aos quince días da súa publicación íntegra no Boletín Oficial da Provincia de conformidade cos artigos 65.2 en relación co artigo 70.2 da Lei 7/1985, de 2 de abril, Reguladora das Bases do Réxime Local, permanecendo en vigor ata a súa modificación ou derrogación expresa. O alcalde, Andrés Díaz Sobral